Lav et referat af nedenstående tekst:

Tekst:
Der var sved på panden og smil på læben, da bordtennisklubben B75 i Hirtshals onsdag inviterede til åbent hus. Syv nye spillere over 60 år fattede battene og prøvede kræfter med verdens hurtigste spil. En af dem var 62-årig Peter Didriksen. Hans kone havde foreslået ham at tage med til træningen. - Det er hårdt at komme i gang. Man kan godt mærke, at man ikke er i samme kondition, som man var engang, siger han. Det var tredje gang, bordtennisklubben i Hirtshals inviterede seniorerne til åbnet hus. Noget tyder på, at arrangementerne virker. I 2017 var 10 seniorer medlem af klubben. Nu er der 30 seniorer i B75. - Bordtennis er fysisk krævende, det er godt for balancen og reaktionsevnen – og det har vi alle sammen brug for. Specielt når vi bliver lidt ældre, siger Hans Henrik Jakobsen, der også spiller med på holdet. Holdet er en del af DGIs satsning Bat 60+ i samarbejde med Dansk Bordtennis Union. Formålet er at lave flere stævner på landsplan og få flere ældre til at dyrke bordtennis. - Bordtennis er en fantastisk idræt, hvis man har lidt skavanker, belastninger eller skader fra gamle dage. Der er ingen kropskontakt eller stor fysisk belastning, lyder det fra Gert Jørgensen fra DGI Bordtennis på DGIs hjemmeside . TV2 Nord har tidligere fortalt om succesen med at lokke ældre til bordtennistræning. Se mere her:

Referat:
For tredje år i træk er der medlemsfremgang blandt seniorer i bordtennisklubben B75.